ddrg/super_eurlex huggingface dataset:
Euroopa Liidu Teataja L 134 , 20/06/1995 Lk 0025 - 0025



Nõukogu otsus, 29. mai 1995, mis käsitleb Euroopa Ühenduse ja Ameerika Ühendriikide vahel kirjavahetuse teel sõlmitud kokkulepet riigihangete kohta (95/215/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 57 lõike 2 viimast lauset ning artikleid 66, 100a ja 113 koos artikli 228 lõike 2 esimese lause ja artikli 228 lõikega 3, võttes arvesse komisjoni ettepanekut, [1] võttes arvesse Euroopa Parlamendi nõusolekut [2] ning arvestades, et: ühenduse volitused sõlmida rahvusvahelisi kokkuleppeid ei ole antud üksnes asutamislepinguga, vaid võivad tuleneda ka teistest asutamislepingu sätetest või ühenduse institutsioonide poolt nimetatud sätete kohaselt vastuvõetud õigusaktidest; kui asutamislepingu eesmärkide saavutamiseks on vastu võetud ühenduse eeskirjad, ei või liikmesriigid ühistest institutsioonidest väljaspool võtta kohustusi, mis võiksid neid eeskirju mõjutada või nende reguleerimisala muuta; osa kohustusi Euroopa Ühenduse ja Ameerika Ühendriikide vahel kirjavahetuse teel sõlmitud kokkuleppes riigihangete kohta kuulub asutamislepingu artikli 113 kohaselt ühenduse ainupädevusse; lisaks mõjutavad teatavad muud kohustused asutamislepingu artikli 57 lõike 2 ning artiklite 66 ja 100a alusel vastuvõetud ühenduse eeskirju; direktiivi 93/38/EMÜ [3] artikliga 37 antakse ühenduse institutsioonidele selgesõnaliselt volitused kolmandate riikidega läbirääkimisteks seoses liikmesriikide hankeüksuste poolt muu hulgas elektri ja sadamate sektoris sõlmitud riigihankelepingute suhtes kohaldatava õigusega; tuleks sõlmida Euroopa Ühenduse ja Ameerika Ühendriikide vaheline kokkulepe riigihangete kohta, ON VASTU VÕTNUD JÄRGMISE OTSUSE: Artikkel 1 Euroopa Ühendus kiidab heaks Euroopa Ühenduse ja Ameerika Ühendriikide vahel kirjavahetuse teel sõlmitud kokkuleppe riigihangete kohta. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud Euroopa Ühenduse suhtes siduvale kokkuleppele alla kirjutama. Brüssel, 29. mai 1995 Nõukogu nimel eesistuja H. de Charette [1] EÜT C 291, 19.10.1994, lk 4. [2] Nõusolek on antud 19. mail 1995 (Euroopa Ühenduste Teatajas seni avaldamata). [3] Nõukogu direktiiv 93/38/EMÜ, 14. juuni 1993, millega kooskõlastatakse veevarustus-, energeetika-, transpordi- ja telekommunikatsioonisektoris tegutsevate üksuste hankemenetlused (EÜT L 199, 9.8.1993, lk 84). --------------------------------------------------
Euroopa Liidu Teataja L 211 , 06/09/1995 Lk 0030 - 0030



Komisjoni otsus, 28. juuni 1995, komisjoni poolt ühenduse nimel Euroopa Aatomienergiaühenduse ja Kanada valitsuse vahel juhitava tuumasünteesi valdkonnas sõlmitava vastastikuse mõistmise ja koostöö memorandumi kohta (95/355/Euratom) EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artikli 101 lõiget 2, ning arvestades, et: nõukogu on 20. veebruari 1995. aasta otsusega heaks kiitnud komisjoni poolt Euroopa Aatomienergiaühenduse ja Kanada valitsuse vahel juhitava tuumasünteesi valdkonnas sõlmitava vastastikuse mõistmise ja koostöö memorandumi, ON VASTU VÕTNUD JÄRGMISE OTSUSE: Artikkel 1 Käesolevaga sõlmitakse ühenduse nimel Euroopa Aatomienergiaühenduse ja Kanada valitsuse vahel vastastikuse mõistmise ja koostöö memorandum juhitava tuumasünteesi valdkonnas. Vastastikuse mõistmise memorandumi tekst lisatakse käesolevale otsusele. Artikkel 2 Teaduse, teadusuuringute ja arengu eest vastutav komisjoni liige või tema määratud esindaja on volitatud alla kirjutama vastastikuse mõistmise memorandumile, et muuta see Euroopa Aatomienergiaühenduse suhtes siduvaks. Brüssel, 28. juuni 1995 Komisjoni nimel president Jacques Santer --------------------------------------------------
Euroopa Liidu Teataja L 211 , 06/09/1995 Lk 0039 - 0039



Komisjoni otsus, 28. juuni 1995, mis käsitleb rakenduskokkuleppe sõlmimist komisjoni poolt ühenduse nimel Euroopa Aatomienergiaühenduse (keda esindab Euroopa Ühenduste Komisjon) ja ettevõtte Atomic Energy of Kanada Limited vahel, kes on Kanada valitsuse poolt määratud riigi esindajaks Kanada osalemisel Euroopa Aatomienergiaühenduse panuses rahvusvahelise katsetermotuumareaktori (ITER) tehnilisse projekteerimisse (EDA) (95/356/Euratom) EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artikli 101 lõiget 3, ning arvestades, et: 25. juulil 1995 sõlmiti Euroopa Aatomienergiaühenduse ja Kanada valitsuse vahel vastastikuse mõistmise ja koostöö memorandum kontrollitud termotuumasünteesi alal [1]; 21. juulil 1992 sõlmiti Euroopa Aatomienergiaühenduse, Jaapani valitsuse, Vene Föderatsiooni valitsuse ja Ameerika Ühendriikide valitsuse vahel kokkulepe koostöö kohta rahvusvahelise katsetermotuumareaktori (ITER) [2] tehnilisel projekteerimisel, ON VASTU VÕTNUD JÄRGMISE OTSUSE: Artikkel 1 Ühenduse nimel kinnitatakse rakenduskokkulepe Euroopa Aatomienergiaühenduse (keda esindab Euroopa Ühenduste Komisjon) ja ettevõtte Atomic Energy of Kanada Limited vahel, kes on Kanada valitsuse poolt määratud riigi esindajaks Kanada osalemisel Euroopa Aatomienergiaühenduse panuseses rahvusvahelise katsetermotuumareaktori (ITER) tehnilisse projekteerimisse (EDA). Kokkuleppe tekst on lisatud käesolevale otsusele. Artikkel 2 Teaduse, uurimistöö ja arengu eest vastutav komisjoniliige või tema poolt määratud esindaja on volitatud lepingule alla kirjutama ja selle Euroopa Aatomienergiaühenduse suhtes siduvaks muutma. Brüssel, 28. juuni 1995 Komisjoni nimel president Jacques Santer [1] EÜT L 211, 6.9.1995, lk 31. [2] EÜT L 244, 26.8.1992, lk 13. --------------------------------------------------
Euroopa Liidu Teataja L 187 , 08/08/1995 Lk 0014 - 0021



Nõukogu otsus, 24. juuli 1995, Euroopa Majandusühenduse ja Norra Kuningriigi vahelise lepingu juurde kuuluva lisaprotokolli sõlmimise kohta, mis tuleneb Austria Vabariigi, Soome Vabariigi ja Rootsi Kuningriigi ühinemisest Euroopa Liiduga (95/312/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: komisjon on pidanud ühenduse nimel läbirääkimisi 14. mail 1973 Brüsselis alla kirjutatud Euroopa Majandusühenduse ja Norra Kuningriigi vahelise lepingu [1] juurde kuuluva lisaprotokolli sõlmimise osas, et võtta arvesse Austria Vabariigi, Soome Vabariigi ja Rootsi Kuningriigi ühinemist Euroopa Liiduga; kõnealune lisaprotokoll tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Majandusühenduse ja Norra Kuningriigi vahelise lepingu juurde kuuluv lisaprotokoll, mis tuleneb Austria Vabariigi, Soome Vabariigi ja Rootsi Kuningriigi ühinemisest Euroopa Liiduga. Lisaprotokolli tekst on lisatud käesolevale otsusele. Artikkel 2 Nõukogu eesistuja on volitatud määrama isiku, kellel on õigus lisaprotokollile alla kirjutada ja see ühenduse suhtes siduvaks muuta. Brüssel, 24. juuli 1995 Nõukogu nimel eesistuja P. Solbes Mira [1] EÜT L 171, 27.6.1973, lk 2. --------------------------------------------------
Official Journal L 167 , 18/07/1995 P. 0024 - 0025



KOMISJONI OTSUS, 10. juuli 1995, millega muudetakse otsust 91/516/EMÜ, millega kehtestatakse loetelu koostisosadest, mille kasutamine segasöötades on keelatud (EMPs kohaldatav tekst) (95/274/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 2. aprilli 1979. aasta direktiivi 79/373/EMÜ segasööda turustamise kohta,1 viimati muudetud Austria, Soome ja Rootsi ühinemisaktiga, eriti selle artikli 10 punkti c, ning arvestades, et: komisjoni otsuses 91/516/EMÜ2 on kehtestatud loetelu koostisosadest, mille kasutamine segasöötades on keelatud; on vaja täpsemalt määratleda töödeldud toornaha kasutamist käsitlev keeld, et mitte välistada selliste teatavate toornahajäätmete kasutamine, mida on töödeldud looma ohustamata, nt soolatud; selle meetme eesmärk on vältida keskkonda saastavate jäätmete kõrvaldamist; käesoleva otsusega ettenähtud meetmed on kooskõlas alalise söödakomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 91/516/EMÜ I lisa muudetakse vastavalt käesoleva otsuse lisale. Artikkel 2 Käesolevat otsust kohaldatakse alates 1. juunist 1996. Artikkel 3 Käesolev otsus on adresseeritud liikmesriikidele. Brüssel, 10. juuli 1995 Komisjoni nimel komisjoni liige Franz FISCHLER 1 EÜT L 86, 6.4.1979, lk 30. 2 EÜT L 281, 9.10.1991, lk 23. LISA Punkt 2 asendatakse järgmisega: "2. Parkainega töödeldud toornahk, sh selle jäätmed".
Nõukogu otsus,

17. juuli 1995,

kaubandust ja kaubandusküsimusi käsitleva vahelepingu sõlmimise kohta Euroopa Ühenduse poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Vene Föderatsiooni vahel

(95/414/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega,

võttes arvesse komisjoni ettepanekut,

ning arvestades, et:

kuni Kérkyra saarel 24. juunil 1994 ühelt poolt Euroopa Ühenduste ja nende liikmesriikide ning teiselt poolt Vene Föderatsiooni vahel alla kirjutatud partnerlus- ja kostöölepingu jõustumiseni tuleks Euroopa Ühenduse nimel heaks kiita kaubandust ja kaubandusküsimusi käsitlev 29. detsembril 1994 parafeeritud vaheleping ühelt poolt Euroopa Ühenduse, Euroopa Söe- ja Teraseühenduse ning Euroopa Aatomienergiaühenduse ning teiselt poolt Vene Föderatsiooni vahel,

ON VASTU VÕTNUD JÄRGMISE OTSUSE:

Artikkel 1

Euroopa Ühenduse nimel kiidetakse heaks ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Vene Föderatsiooni vaheline kaubandust ja kaubandusküsimusi käsitlev vaheleping koos protokolli ja deklaratsioonidega.

Vahelepingu tekst lisatakse käesolevale otsusele.

Artikkel 2

Nõukogu eesistujal on õigus määrata isikud, kes on volitatud vahelepingule alla kirjutama [1].

Artikkel 3

Nõukogu eesistuja edastab Euroopa Ühenduse nimel vahelepingu artikliga 36 ettenähtud teate.

Brüssel, 17. juuli 1995

Nõukogu nimel

eesistuja

J. Solana

[1] Nõukogu peasekretariaat avaldab lepingu jõustumise kuupäeva Euroopa Ühenduste Teatajas.

--------------------------------------------------
Euroopa Liidu Teataja L 185 , 04/08/1995 Lk 0050 - 0053



Komisjoni otsus, 13. juuli 1995, millega muudetakse otsust 94/984/EÜ, milles sätestatakse loomatervishoiu nõuded ja veterinaarsertifikaadid värske linnuliha impordiks teatavatest kolmandatest riikidest (EMPs kohaldatav tekst) (95/302/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1991. aasta direktiivi 91/494/EMÜ loomatervishoiu nõuete kohta värske linnuliha ühendusesisese kaubanduse ning kolmandatest riikidest importimise puhul, [1] viimati muudetud direktiiviga 93/121/EÜ, [2] eriti selle artikleid 11 ja 12, ning arvestades, et: komisjoni otsusega 94/984/EÜ [3] on kehtestatud loomatervishoiu nõuded ja veterinaarsertifikaadid värske linnuliha impordiks kolmandatest riikidest; Brasiilialt saadud informatsiooni ja komisjoni teenistuste sealse ülevaatuse tulemuste põhjal on nüüd võimalik uuesti läbi vaadata Brasiilia piirkonnajaotus; selle muutuse tegemiseks tuleks anda mingi tähtaeg, et Brasiilia asutustel oleks võimalik arvesse võtta nimetatud ülevaatuse tulemusi; hiljuti saadud teabe põhjal on selgunud, et Iisrael ei saa täita näidisele B vastava sertifikaadi nõudeid; kuid Iisrael saab täita näidise A nõudeid hanemaksa osas; komisjoni otsustega 94/963/EÜ [4] ja 95/98 EÜ [5] on Soome ja Rootsi jaoks sätestatud Newcastle’i haigusega seotud staatused; artikli 3 A osa lõike 1 kohaselt lisatagatistega kindlustatud liikmesriikidele viitavate joonealuste märkuste kehtivust tuleb seetõttu laiendada ka viimatimainitud liikmesriikidele; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Komisjoni otsust 94/984/EÜ muudetakse järgmiselt. 1. Lisas: a) rida: "BR | Brasiilia | Rio Grande do Sul’i ja Santa Catarina | A" | asendatakse järgmisega: "BR-1 | Brasiilia | Rio Grande do Sul’i, Santa Catarina, Parana, São Paolo ja Mato Grosso do Sul’i osariigid (1) | A"; | b) rida: "IL | Iisrael | | B" | asendatakse järgmisega: "IL | Iisrael | | A (2)"; | c) lisatakse järgmised joonealused märkused: "(1) kohaldatakse alates 1. septembrist 1995. (2) üksnes hanemaks." 2. lisa 1. osas asendatakse näidised A ja B vastavalt käesoleva otsuse lisa näidistega A ja B. Artikkel 2 Käesolev otsus on adresseeritud liikmesriikidele. Brüssel, 13. juuli 1995 Komisjoni nimel komisjoni liige Franz Fischler [1] EÜT L 268, 24.9.1991, lk 35. [2] EÜT L 340, 31.12.1993, lk 39. [3] EÜT L 378, 31.12.1994, lk 11. [4] EÜT L 371, 31.12.1994, lk 29. [5] EÜT L 75, 4.4.1995, lk 28. -------------------------------------------------- I LISA +++++ TIFF +++++ +++++ TIFF +++++ --------------------------------------------------
Komisjoni otsus,

27. juuli 1995,

suu- ja sõrataudi ohuga kolmandatest riikidest või nende osadest pärit ning inimtoiduks ettenähtud piima ja piimapõhiste toodete töötlemise kohta

(EMPs kohaldatav tekst)

(95/342/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 16. juuni 1992. aasta direktiivi 92/46/EMÜ, millega sätestatakse toorpiima, kuumtöödeldud piima ja piimapõhiste toodete tootmise ja turuleviimise sanitaareeskirjad, [1] viimati muudetud Austria, Soome ja Rootsi ühinemisaktiga, eriti selle artikli 23 lõike 3 punkti d,

ning arvestades, et:

teatavatest kolmandatest riikidest pärit ning inimtoiduks ettenähtud piim ja piimapõhised tooted võivad olla ohtlikud suu- ja sõrataudi seisukohast;

tuleks ette näha sellistest kolmandatest riikidest või nende osadest pärit ja inimtoiduks ettenähtud piima ja piimapõhiste toodete töötlemisviisid;

töötlemisviisid tuleb loetleda suu- ja sõrataudi ohuga kolmandatest riikidest või nende osadest pärit piima ja piimapõhiste toodete impordiks ettenähtud veterinaarsertifikaadi näidises;

ettenähtavad töötlemisviisid peavad olema veterinaaria teaduskomitee soovitatud viisil teaduslikult põhjendatud ning nende puhul tuleb arvesse võtta inimeste ja loomade tervisekaitsenõudeid;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Inimtoiduks ettenähtud piim ja piimapõhised tooted, mis on pärit kolmandatest riikidest või nende osadest, kus viimase 12 kuu jooksul on esinenud suu- ja sõrataudi puhanguid või kus viimase 12 kuu jooksul on tehtud vaktsineerimisi suu- ja sõrataudi vastu, peavad enne ühenduse territooriumile jõudmist läbima:

a) steriliseerimise kuni toote F°-väärtus on vähemalt 3 või

b) esialgse kuumtöötlemise, mille mõju on vähemalt samaväärne pastöriseerimisega temperatuuril vähemalt 72 °C vähemalt 15 sekundi jooksul ja mille järel toote fosfataastesti tulemus on negatiivne, ning:

i) teise kuumtöötlemise, mis hõlmab kõrgpastöriseerimise, kõrgkuumutamise või steriliseerimise, mille järel peroksidaastesti tulemus on negatiivne, või

ii) piimapulbri või pulbrilise piimapõhise toote puhul teise kuumtöötlemise, mille mõju on vähemalt võrdväärne esimese kuumtöötlemise mõjuga ja mille järel fosfataastesti tulemus on negatiivne, ning kuivatusprotsessi või

iii) hapendamisprotsessi, millega pH-väärtust vähendatakse alla 6 ja hoitakse vähemalt ühe tunni jooksul sellel tasemel.

Artikkel 2

Käesolevat otsust kohaldatakse alates 2. veebruarist 1996.

Artikkel 3

Käesolev otsus on adresseeritud liikmesriikidele.

Brüssel, 27. juuli 1995

Komisjoni nimel

komisjoni liige

Franz Fischler

[1] EÜT L 268, 14.9.1992, lk 1.

--------------------------------------------------
Euroopa Liidu Teataja L 236 , 05/10/1995 Lk 0024 - 0024



Nõukogu otsus, 18. september 1995, ühenduse ühinemise kohta India Ookeani Tuunikomisjoni moodustamise lepinguga (95/399/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 43 koostoimes artikli 228 lõike 2 esimese lause ning lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: ühendus allkirjastas Ühinenud Rahvaste Organisatsiooni mereõiguse konventsiooni, mis kohustab kõiki rahvusvahelise üldsuse liikmeid tegema koostööd mere elusressursside kaitse ja majandamise vallas; merekalapüügi osas on Euroopa Ühenduse pädevuses kehtestada kalavarude kaitse- ja majandamismeetmed ning sellest tulenevalt sõlmida kokkuleppeid kolmandate riikide ja rahvusvaheliste organisatsioonidega; sel eesmärgil osales ühendus rahvusvahelistel läbirääkimistel, mille tulemusena ÜRO Toidu- ja Põllumajandusorganisatsioon kiitis heaks India Ookeani Tuunikomisjoni moodustamise lepingu; see leping loob sobiva raamistiku rahvusvahelise koostöö tugevdamiseks, mille eesmärk on kaitsta ja ratsionaalselt kasutada India ookeani tuuni ja selle sugulasliike; ühenduse kalurid püüavad neid liike India ookeanis; kõnealuse lepinguga liitumine on kooskõlas ühenduse huvidega, ON VASTU VÕTNUD JÄRGMISE OTSUSE: Artikkel 1 Käesolevaga kiidab ühendus heaks India Ookeani Tuunikomisjoni moodustamise lepingu. Lepingu tekst on lisatud käesolevale otsusele. Artikkel 2 Nõukogu eesistuja annab hoiule ühenduse vastuvõtmiskirja vastavalt lepingu XVII artikli lõikele 1. Brüssel, 18. september 1995 Nõukogu nimel eesistuja P. Solbes Mira [1] EÜT C 109, 1.5.1995, lk 277. --------------------------------------------------
Euroopa Liidu Teataja L 262 , 01/11/1995 Lk 0053 - 0053



Nõukogu otsus, 30. oktoober 1995, mis käsitleb koostöö raamlepingu sõlmimist Euroopa Majandusühenduse ja Brasiilia Liitvabariigi vahel (95/445/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 113 ja 130y koostoimes artikli 228 lõike 2 esimese lausega ja artikli 228 lõike 3 esimese lõiguga, võttes arvesse komisjoni ettepanekut [1], võttes arvesse Euroopa Parlamendi arvamust [2] ning arvestades, et: vastavalt asutamislepingu artiklile 130u peaks ühenduse poliitika arenduskoostöö alal toetama arengumaade säästvat majandus- ja sotsiaalarengut, nende sujuvat ja järkjärgulist integreerumist maailma majandusellu ning vaesusevastast kampaaniat neis riikides; oma eesmärkide saavutamiseks välissuhete valdkonnas peaks ühendus heaks kiitma kaubandus- ja majanduskoostöö raamlepingu Brasiilia Liitvabariigiga, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Majandusühenduse ja Brasiilia Liitvabariigi vaheline koostöö raamleping. Lepingu tekst lisatakse käesolevale otsusele. Artikkel 2 Nõukogu eesistuja edastab ühenduse nimel lepingu artikliga 33 ettenähtud teate [3]. Artikkel 3 Lepingu artikliga 29 moodustatud ühiskomitees esindab ühendust komisjon, keda abistavad liikmesriikide esindajad. Artikkel 4 Käesolev otsus avaldatakse Euroopa Ühenduste Teatajas. Brüssel, 30. oktoober 1995 Nõukogu nimel eesistuja J. Solana [1] EÜT C 163, 30.6.1992, lk 11. [2] EÜT C 337, 21.12.1992, lk 237. [3] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 247 , 13/10/1995 Lk 0030 - 0031



Komisjoni otsus, 4. oktoober 1995, kaubandust ja kaubandusküsimusi käsitleva vahelepingu sõlmimise kohta Euroopa Söe- ja Teraseühenduse ning Euroopa Aatomienergiaühenduse nimel ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Vene Föderatsiooni vahel (95/415/Euratom, ESTÜ) EUROOPA ÜHENDUSTE KOMISJON, võttes arvesse Euroopa Söe- ja Teraseühenduse asutamislepingut, eriti selle artikli 95 esimest lõiku, võttes arvesse Euroopa Aatomienergiaühenduse asutamislepingut, eriti selle artikli 101 teist lõiku, ning arvestades, et: kuni 24. juunil 1994 Kérkyra saarel allakirjutatud partnerlus- ja koostöölepingu jõustumiseni tuleks heaks kiita kaubandust ja kaubandusküsimusi käsitlev vaheleping ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Vene Föderatsiooni vahel, millele kirjutati alla Brüsselis 17. juulil 1995; vahelepingu sõlmimine on vajalik Euroopa Söe- ja Teraseühenduse asutamislepingu artiklites 2 ja 3 sätestatud ühenduse eesmärkide saavutamiseks, võttes arvesse, et asutamislepingus ei ole ette nähtud kõiki käesoleva otsusega hõlmatud juhtumeid; olles nõu pidanud nõuandekomiteega ning võttes arvesse nõukogu nõusolekut, ON VASTU VÕTNUD JÄRGMISE OTSUSE: Artikkel 1 Euroopa Söe- ja Teraseühendus ja Euroopa Aatomienergiaühendus kiidavad heaks ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Vene Föderatsiooni vahelise kaubandust ja kaubandusküsimusi käsitleva vahelepingu koos kahe protokolli ja deklaratsioonidega. Nimetatud dokumendid on lisatud käesolevale otsusele. Artikkel 2 Komisjoni president edastab Euroopa Söe- ja Teraseühenduse ja Euroopa Aatomienergiaühenduse nimel vahelepingu artikliga 35 ettenähtud teate. Brüssel, 4. oktoober 1995 Komisjoni nimel president Jacques Santer --------------------------------------------------
Euroopa Liidu Teataja L 265 , 08/11/1995 Lk 0040 - 0040



Komisjoni otsus, 27. oktoober 1995, hobuste venetsueela entsefalomüeliidi suhtes Venezuelas ja Colombias võetud kaitsemeetmete kohta (EMPs kohaldatav tekst) (95/461/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/496/EMÜ, millega sätestatakse kolmandatest riikidest ühendusse toodavate loomade veterinaarkontrolli korralduse põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ, [1] viimati muudetud Austria, Soome ja Rootsi ühinemisaktiga, eriti selle artiklit 18, ning arvestades, et: hobuste venetsueela entsefalomüeliidi esinemine Venezuelas ja Colombias on kinnitatud; hobuslaste liikumist arvesse võttes kujutab hobuste venetsueela entsefalomüeliidi esinemine Venezuelas ja Colombias tõsist ohtu liikmesriikide hobuslastele; seetõttu tuleb keelata registreeritud hobuste tagasitoomine pärast ajutist eksporti Venezuelasse või Colombiasse; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Liikmesriigid keelavad registreeritud hobuste tagasitoomise pärast ajutist eksporti Venezuelasse või Colombiasse. Artikkel 2 Liikmesriigid muudavad Venezuela ja Colombia suhtes kohaldatavaid meetmeid, et viia need kooskõlla käesoleva otsusega. Nad teatavad sellest komisjonile. Artikkel 3 Käesolev otsus on adresseeritud liikmesriikidele. Brüssel, 27. oktoober 1995 Komisjoni nimel komisjoni liige Franz Fischler [1] EÜT L 268, 24.9.1991, lk 56. --------------------------------------------------